Alfred James Jolson

Alfred James Jolson, S.J., (født 18. juni 1928 i Bridgeport i Connecticut i USA, død 31. mars 1994 i Pittsburgh i Pennsylvania i USA) var en amerikansk prelat som etter virke i tre verdensdeler ble biskop i en fjerde, i Reykjavík i Island.

Liv og virke

Bakgrunn
Alfred J. Jolson var sønn av Alfred James Jolson sr. og hans hustru Justine Elizabeth (født Houlihan). Hans bestefar, Gudmundur Hjaltasen, var islandskfødt innvandrer til USA i 1905. 
 
Etter Fairfield College Preparatory School gikk han i 1946 inn i jesuittenes New England-provins. Han studerte så ved Shadowbrook i Lenox i Massachusetts, og deretter ved det amerikanske Boston College og det engelske Weston College. Fra Harvard University tok han en MBA, ved Det pavelige universitet Gregoriana tok han doktorgrad i økonomi.

Prest
Alfred Jolson ble presteviet 14. juni 1958. Han var jesuitt og underviste som lærer og professor i flere år på jesuittiske utdannelsesinstitusjoner i USA, som på Saint Joseph's University i Philadelphia), Italia, Zimbabwe (der han underviste på St. George's College i Harare) og Irak. Fra 1986 til han ble utnevnt til biskop var han professor i økonomi ved Wheeling Jesuit University i West Virginia.

Biskop
Jolson ble utnevnt til katolsk biskop av Reykjavík på Island av pave Johannes Paul II den 12. desember 1987. Han ble bispeviet den 6. februar 1988 av kardinal John Joseph O'Connor, erkebiskop av New York,  og medkonsekrantene biskop Paul Verschuren, S.C.I. av Helsinki og biskop Walter William Curtis av Bridgeport i Connecticut i USA.

Bispedømmet omfattet hele Island. Han døde etter en bypass-operasjon i Mercy Hospital i Pittsburgh.

Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (16235-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Henry Benedict Mary Clement Stuart of York (1725-1807) *1758
 Pave Leo XII (1760-1829) *1794
 Kardinal Chiarissimo Falconieri Mellini (1794-1859) *1826
 Kardinal Camillo di Pietro (1806-1884) *1839
 Kardinal Mieczyslaw Halka Ledóchowski (1822-1902) *1861
 Kardinal Jan Puzyna z Kosielsko (1842-1911) *1886
 Erkebiskop Józef Bilczewski (1860-1923) *1901
 Erkebiskop Bolesław Twardowski (1864-1944) *1919
 Erkebiskop Eugeniusz Baziak (1890-1962) *1933
 Pave Johannes Paul II (1920-2005) *1958
 Kardinal John Joseph O'Connor  (1920-2005) *1958
 Biskop Alfred James Jolson, S.J.

Referanser

Eksterne lenker
Roman Catholic Diocese of Reykjavík 

Jesuitter fra USA
Misjonærer fra USA
Katolske misjonærer
Misjonærer i Zimbabwe
Misjonærer i Irak
Katolske biskoper fra USA
Ikkeislandske katolske biskoper på Island
Linjen Rebiba
Personer fra Bridgeport